નૅચર ફોટોગ્રાફી માટે મૉન્સૂન જેવો સ્કોપ કોઈ બીજી સીઝનમાં નથી મળતો. આવામાં મોંઘો કૅમેરા કોઈ લોકેશન પર સ્ટૅન્ડ પર ગોઠવીને રાખ્યો હોય અને એના પર વરસાદ પડે તો એ ચોક્કસ ખરાબ થવાનો. લેન્સ પર પાણી જાય તો લેન્સ ડૅમેજ પણ થઈ શકે છે. સસ્તામાં સસ્તો ઑપ્શન પ્લાસ્ટિક કવરનું હશે, પરંતુ એનાથી થોડું વધુ પ્રોટેક્શન આપવા માટે આ કાટા કંપનીનું કવર સારું ઇન્વેસ્ટમેન્ટ સાબિત થશે. કૅમેરા પર આ કવર લગાવ્યા બાદ એની સાઇડમાં બે સ્લીવ જેવું પણ છે જેનાથી તમે કૅમેરાને હૅન્ડલ કરી શકશો.